આ દુર્ઘટના સંગરૂર જિલ્લાના સુલર ઘરાટ ગામમાં બની હતી. આ ગામના અંતરિયાળ વિસ્તારમાં એક ફટાકડાનું ગોડાઉન આવેલું છે, તેમાં દિવાળીને ધ્યાનમાં લઈ મોટી માત્રામાં સ્ટોક રાખવામાં આવ્યો હતો. દરમિયાન આ ગોડાઉનમાં બ્લાસ્ટ થતાં એકાએક આગ લાગી હતી. બ્લાસ્ટ પ્રચંડ હોવાથી આગે વિકરાળ સ્વરૂપ ધારણ કરતાં ગોડાઉન આસપાસ આવેલાં કેટલાંક મકાનો પણ આગની લપેટમાં આવી ગયાં હતાં. આ દરમિયાન ભારે અફરાતફરી મચી જવા પામી હતી.